આગળ વધતાં તેમને લાગ્યું કે આપણા દેશનો ઈતિહાસ મહામૂલ્ય છે અને તેને લગતી વસ્તુઓ ધીરે-ધીરે ગુમ થઈ રહી છે અને તેમણે આવી વસ્તુઓનું કલેક્શન પણ શરૂ કર્યું અને ધીમેધીમે તેમનું કલેક્શન 50-100થી માંડીને હજારોમાં પહોંચી ગયું. હાલ તેમની પાસે આશરે 8000 જેટલી વસ્તુઓ ડિસ્પ્લેમાં છે અને તે પણ વેલ ઓર્ગેનાઈઝ્ડ જેમાં 43 જેટલાં જુદ-જુદા વિષયોને આવરી લેવામાં આવ્યા છે. દા.ત. ગણેશ ઈન વેરાઈટી ઓફ મટીરિયલ, પટારા, હુક્કા, પેઈંન્ટીંગ્સ, કરોડો વર્ષ જૂના જીવાશેષો, ઉલ્કા, ફોસિલ્સ, કેમેરા, ટાઈપરાઈટર્સ, ગ્રામોફોન્સ વગેરે. આ તમામ વસ્તુઓના સંગ્રહ અને જાળવણીમાં તેમના પત્નીનો ફાળો પણ અમૂલ્ય છે.